Aalborg Stiftstidende, 1837-11-30
Af en Skrivelse fra Christiania, dateret 14de October: "Ved Siden af vort nye Theaters Fuldendelse har Sandsen for de skjønne Kunster grebet om sig med en Force, der synes at have givet vore forden saa stærke politiske Tendentser et Stød for Panden. Enthusiastiske unge Mennesker leie sig for høie Summer Logis i Trappegangene, der føre til de mukalske Soireelocaler, Befolkningen fra Bryggerne for flytter sit Qvarteer til Theaterpladsen, og i de sidste 14 Dage har man neppe aabnet Munden uden for at tale om Musik og Theater. Allerede fra Bygningen havde faaet Tag over Hovedet mylrede dens Jndre af Nysgierrige; men i de sidste Dage førend Theatrets Aabning, da Bestyrelsen gjennem Aviserne havde negtet sig hjemme og frabedet sig alt Besøg, var i Særdeleshed Trængselen stor. Folk styrtedet lind gjennem Theatrets 1 lukkede Dørre, steeg op af Kjælderen og ned af Skorsteenspiben, overalt hvor den var en Aabning, arbeidede man sig ind, Jntet kunde modstaae Nysgierrigheden. Man løb i Hundredeviis, fra Øverst til Nederst, betragtede med Beundring, Ansigterne, der vare malede under Loftet, prøvede, med Omhyggelighed hver eneste Bænk i hver eneste Loge, saae med Forundring paa de hvide Lærredsqvadrater, der vare klistrede paa Bænkene i Parquettet trængte over Scenen ind i Skuespillernes Asyler, tog i Øiesyn Alt fra de elegante Speile i Skuespillerindernes Toiletværelse til de simpleste Dele af Meuble mentet i Acteurernes Paaklædnings=Cabinetter og kastede sig med Velbehag i de blødryggede Lænestole i Directoriets Debatværelse. Under alle disse Visiter, stode Architecter og Muurmestere, Smede, Snedkere, Malere, Blikkenslagere, Maskinmestere og Reebslager, i fuldt Arbeide. Vægge og Mure vare endnu ikke tørre og mangt Ærme og Kjoleskjød skiftede Farve lover sin Eiers Paatrængenhed. Hanen havde neppe galet første Gang den 4de Octbr. førend Theaterpladsen var bedækket med Mennesker og Parapluier. Man havde bedet Vægteren ringe paa Porten Klokken 4 som Morgenen for i Betids at kunne sende Bud efter Billetter. De Danske ved Bryggerne maatte standse med Lysningen, da Kornbærere ikke for nogen Priis vare at erholde, og havde ikke en Skylregn, vasket Skotøiet reent, vilde Halvdelen af Christiania have maattet gaae med upudsede Støvler, thi Alt, hvad der bar Navn af Oppasser og Sjouer var opstillet en quene i en Række af 4 Mænds Tykkelse, der naaede fra Politiet, som stod i Galladragt paa Theatertrappen, til ganske tæt ved Professor Sørensens Gadeder. Som Rigstidenden saa smukt bemærkede, herskede der gen vis høitidelig Stilhed, da man om Aftenen første Gang samledes i Thalias ny reiste Tempel. Den gik endog saavidt, at man aldeles glemte at stemme i med da Nationalsangen blev spillet. Der var for meget Nyt at see paa, til at man kunde tænke paa at synge; man følte sig desuden noget forlegen og generede sig ved at være kommet i et saa peent Huus, maaske var man ogsaa i Uvished om Sangen vilde tage sig godt ud i den nye Sal, hvilket dog var en ugrundet Tvivl, efterat man havde hørt, at Væggene og Prosceniet vare construlerede som Sangbunde. Ved anden Forestilling havde man imidlertid faaet Bugt med Forlegenheden Man sang Nationalsangen, forlangte Fanfarer og jublede i eet væk. Da Stykket tredie Gang opførtes, havde Enthusiasmen lagt sig, og man tang ganske stille indtil Teppet gik ned i sidste Act. Kong Sverres Ungdom er allerede givet 3 Gange for fuldt Huus og een Gang til Fordeel for Forfatteren for 600 Tilskuere, saa at over 3000 af Hovedstadens Jndvaanere eller Størstedelen af det theatersøgende Publicum nu maa antages at have seet det."